CELEX: 62013TB0578
Language: et
Date: 2014-02-13 00:00:00
Title: Kohtuasi T-578/13 R: Üldkohtu presidendi 13. veebruari 2014 . aasta määrus – Luxembourg Pamol (Cyprus) ja Luxembourg Industries versus komisjon (Ajutiste meetmete kohaldamine  — Taimekaitsevahendite turuleviimise menetlus  — Toimeaine heakskiitmist puudutavate dokumentide avaldamine  — Teatava teabe konfidentsiaalsena käsitlemise taotluse rahuldamatajätmine  — Täitmise peatamise taotlus  — Vastuvõetavus  — Kiireloomulisus  — Fumus boni iuris  — Huvide kaalumine)

5.5.2014   
            
            
               ET
            
            
               Euroopa Liidu Teataja
            
            
               C 135/39
            
         Üldkohtu presidendi 13. veebruari 2014. aasta määrus – Luxembourg Pamol (Cyprus) ja Luxembourg Industries versus komisjon
   (Kohtuasi T-578/13 R)
   ((Ajutiste meetmete kohaldamine - Taimekaitsevahendite turuleviimise menetlus - Toimeaine heakskiitmist puudutavate dokumentide avaldamine - Teatava teabe konfidentsiaalsena käsitlemise taotluse rahuldamatajätmine - Täitmise peatamise taotlus - Vastuvõetavus - Kiireloomulisus - Fumus boni iuris - Huvide kaalumine))
   2014/C 135/50
   Kohtumenetluse keel: inglise
   
      Pooled
   
   
      Hagejad: Luxembourg Pamol (Cyprus) Ltd (Nikosia, Küpros) ja Luxembourg Industries Ltd (Tel Aviv, Iisrael) (esindajad: advokaadid C. Mereu ja K. Van Maldegem)
   
      Kostja: Euroopa Komisjon (esindajad: G von Rintelen ja P. Ondrůšek)
   
      Ese
   
   Nõue peatada komisjoni selle otsuse täitmine, mis tehti hagejatele teatavaks Euroopa Toiduohutusameti (EFSA) 8. oktoobri 2013. aasta kirjaga ja millega jäeti rahuldamata nende taotlus toimeaine kaaliumfosfonaadid heakskiitmise kohta koostatud vastastikuse eksperdihinnangu aruandes ja selle aruande lõplikus lisas sisalduva teatava teabe konfidentsiaalsena käsitlemiseks, mille hagejad esitasid vastavalt nõukogu 15. juuli 1991. aasta direktiivi 91/414/EMÜ taimekaitsevahendite turuleviimise kohta (EÜT L 230, lk 1; ELT eriväljaanne 03/11, lk 332) artiklile 14 ja komisjoni 25. veebruari 2011. aasta määrusele (EL) nr 188/2011, millega sätestatakse üksikasjalikud eeskirjad nõukogu direktiivi 91/414/EMÜ rakendamiseks seoses selliste toimeainete hindamismenetlusega, mis kaks aastat pärast kõnealuse direktiivi teatavakstegemist ei olnud veel turule viidud (ELT L 53, lk 51).
   
      Resolutsioon
   
   
               1.
            
            
               Peatada komisjoni selle otsuse täitmine, mis tehti Luxembourg Pamol (Cyprus) Ltd-le ja Luxembourg Industries Ltd-le teatavaks Euroopa Toiduohutusameti (EFSA) 8. oktoobri 2013. aasta kirjaga ja millega jäeti rahuldamata nende taotlus toimeaine kaaliumfosfonaadid heakskiitmise kohta koostatud vastastikuse eksperdihinnangu aruandes ja selle aruande lõplikus lisas sisalduva teatava teabe konfidentsiaalsena käsitlemiseks.
            
         
               2.
            
            
               Euroopa Komisjoni kohustatakse mitte võimaldama EFSA-l avaldada toimeaine kaaliumfosfonaadid heakskiitmise kohta koostatud vastastikuse eksperdihinnangu aruande ja selle aruande lõpliku lisa versiooni, mis on üksikasjalikum kui Luxembourg Pamoli (Cyprus) ja Luxembourg Industries 25. veebruari 2013. aasta kirjaga saadetud versioon, kus osa teksti on kustutatud nii, nagu on toodud põhikohtuasja hagiavalduse lisas A 3.
            
         
               3.
            
            
               Kohtukulude kandmine otsustatakse edaspidi.